Sandsvale

| kart = RipariaRipariaIUCN.svg
| karttekst = grønn = hekkeutbredelse turkis = ikke-hekkende blå = overvintringsutbredelse
}}
Sandsvale (Riparia riparia) er en langdistansetrekkfugl i svalefamilien (Hirundinidae) og inngår som én av fem eller seks arter i slekten Riparia. Fire underarter anerkjennes. Svaler i denne slekten har kvadratisk stjert. Nominatformen hekker blant annet i Norge. Arten hekker i kolonier.

 Biologi 
miniatyr|venstre|Sandsvale i flukt
Sandsvaler blir cirka 12 cm lange og veier typisk cirka . Vingespennet utgjør cirka . Kjønnene er like. Fjærdrakten er fra grålig brun til mørk brun på oversiden og lys, nærmest hvit på strupen og undersiden. Øverst på brystet renner det et halvmåneformet gråbrunt bånd fra vinge til vinge.

Sandsvala er vanlig i det meste av den holarktiske regionen, fra Europa og vestover til Beringstredet og videre til Alaska og Canada, sørover til det sørlige Spania, Egypt, Persiabukten, Nord-India og Kina. I Nord-Amerika sør til Mexico. Arten mangler i høyarktiske områder.

Sandsvaler unngår normalt tett skog og tettbebyggelser, og er sjelden å se over tregrensen. Den er mest vanlig nær vann og legger ofte reiret i utraste elvekanter og bratte sandskråninger (rasmark). Frodig kulturlandskap med en større elv regnes som en ideell biotop for arten, som hekker i kolonier. Reirene plasserer i vanligvis i vertikale jord- og sandvegger.

 Inndeling 
Inndelingen følger IOC World Bird List. Norske navn på artene følger Norsk navnekomité for fugl (NNKF). Norske navn i parentes er ikke offisielle.

 Passeriformes, spurvefugler
 Passeri, sangfugler
 Hirundindae, svalefamilien
 Pseudochelidoninae, (elvesvaler)
 Riparia, (sandsvaler)
 R. paludicola, brunstrupesandsvale
 R. cowani, (madagaskarsandsvale)
 R. chinensis, gråstrupesandsvale
 R. congica, kongosandsvale
 R. riparia, sandsvale
 R. r. riparia, nominatformen hekker i Nord-Amerika og Eurasia (blant annet i Skandinavia) østover til Kolyma og Kamchatka
 R. r. taczanowskii, hekker fra Sør-Sibir og det sentrale Mongolia til Øst-Sibir
 R. r. ijimae, hekker fra Bajkalsjøen og det sentrale Mongolia østover til Sakhalin, Hokkaido og Kurilene
 R. r. shelleyi, hekker i Nildalen i Egypt; overvintrer i Sudan og Eritrea
 R. diluta, bleksandsvale

Det har i en tid vært uklart om det er fem eller seks arter i slekten Riparia. IOC World Bird List har inntil 2024 regnet med fem, mens Birds of the World regner med seks. Den sjette er Riparia cowani (madagaskarsandsvale), som IOC World Bird List først anerkjente som en selvstendig art i versjon 14.1 av sin liste. Denne arten er imidlertid ennå ikke navngitt på norsk.

 Referanser 
BirdLife International. 2019. Riparia riparia (amended version of 2016 assessment). The IUCN Red List of Threatened Species 2019: e.T103815961A155536007. https://dx.doi.org/10.2305/IUCN.UK.2019-3.RLTS.T103815961A155536007.en. Accessed on 02 April 2024.

Garrison, B. A. and A. Turner (2020). Bank Swallow (Riparia riparia), version 1.0. In Birds of the World (S. M. Billerman, Editor). Cornell Lab of Ornithology, Ithaca, NY, USA. https://doi.org/10.2173/bow.banswa.01

Gill, F, D Donsker, and P Rasmussen (Eds). 2023. IOC World Bird List (v 13.1). Doi 10.14344/IOC.ML.13.1.  http://www.worldbirdnames.org/

Gill F, D Donsker & P Rasmussen  (Eds). 2024. IOC World Bird List (v14.1). doi :  10.14344/IOC.ML.14.1. Available at http://www.worldbirdnames.org/ Hentet 2024-04-08.

Kirwan, G. M., P. F. D. Boesman, and A. Turner (2023). Madagascar Martin (Riparia cowani), version 1.0. In Birds of the World (B. K. Keeney and N. D. Sly, Editors). Cornell Lab of Ornithology, Ithaca, NY, USA. https://doi.org/10.2173/bow.plamar3.01

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

 Eksterne lenker 


Kategori:Svaler
Kategori:Fugler formelt beskrevet i 1758
Kategori:Dyr formelt beskrevet av Carl von Linné